Sensasjonslaget Östersund sikret Europa League-avansement
I 2008 ledet Bo Nilsson Helsingborg i 16-delsfinalen, der PSV ble for sterke, i den daværende UEFA-cupen. Siden den gang har ingen svenske klubber kommet seg videre fra gruppespillet i hverken Champions League eller Europa League. Ikke før nå. For mens Rosenborgs Europa-håp definitivt ble slukket av Real Sociedad , sikret «østtrønderne» i Östersund Europa League-avansement hjemme på Jämtkraft Arena, 26,2 mil øst for Lerkendal. Torsdag kveld slo de gruppetoer Zorya, og sikret avansementet allerede før de møter Herta Berlin borte i siste gruppespillskamp. Deres tredje Europa-seier kom etter at Curtis Edwards tvang frem et selvmål, før Saman Ghoddos satte spikeren i kisten med et realt raid og et millimeterpresist langskudd nede ved stolperoten.– Det var fantastisk. Det er en utrolig tropp. «En incredible prestasjon», sier Östersunds engelske trener Graham Potter til Kanal 9. 42-åringen overdriver ikke, det er «incredible». Da Helsingborg spilte UEFA-cup i 2008, var Östersund omtrent så langt fra det gode selskap som man kommer: på nivå tre i Sverige. Men i 2011, da de var nede på nivå fire, ansatte de ferskingen Potter, som da var 35 år gammel. Tre opprykk senere vant de i 2016 den svenske cupen, og sikret muligheten til å møte storlag ute i Europa. Leste du? Sveriges sensasjonslag fortsetter å herje i Europa Den uerfarne engelskmannen har ved hjelp av uortodokse metoder og sterk lagbygging gjort Östersund til Sveriges femte beste lag i serien år, og et Europa League-lag å regne med. – Jeg har veldig vanskelig for å se at noen noensinne har gjort noe større i svensk fotball, sier klubbens styreleder Daniel Kindberg til Expressen . Han har samtidig satt den lille jämtlandske byen (cirka 50.000 innbyggere), som frem til Brömsebro-freden i 1645 var norsk, på idrettskartet for noe mer enn bare skiskyting. – Det er nesten 8000 folk her selv om det nesten er desember. De er stolte over laget sitt. Det er bra for Sverige at et lag kommer seg gjennom gruppespillet. Det viser at andre også kan gjøre det, sier Potter. Östersund-spillerne var så glade for å sikre avansementet i Europa League, at de «gikk til angrep» på det svenske Eurosport-studioet:Ståle Solbakkens FC København hadde også muligheten til å ta et langt steg i retning av overvintring i Europa League, men de fikk det torsdag kveld tøft borte mot Lokomotiv Moskva. Jefferson Farfán sendte moskovittene i ledelsen etter 17 minutter, men et kvarter senere utlignet Benjamin Verbic med et ordentlig kremmerhus. Det hjalp derimot lite, for seks minutter etter pause scoret Farfán sitt andre mål. – Vi leverte en meget god bortekamp mot det som i øyeblikket er Russlands beste lag. Jeg er spesielt fornøyd med at vi viste sterk mentalitet etter at vi kom under, selv om vi er i en vanskelig situasjon, sa Solbakken til klubbens nettsider etter kampslutt. FCK har ikke fått det til å stemme hjemme i Danmark og er bare nummer seks i serien, åtte poeng bak lederen Brøndby. Fikk du med deg? Bård Wiggen blir Solbakken-assistent – igjen København er dermed nummer to i gruppen, to poeng bak Lokomotiv, men kan bli forbigått av FC Sheriff senere torsdag kveld. Solbakkens menn møter Sheriff hjemme i Parken i siste kamp i gruppe F. Benjamin Verbic klinket til med en skikkelig perlescoring, men det holdt ikke for FC København: Europa League torsdag: 19.00: Lugano – Hapoel Beer Sheva 1-0, Viktoria Plzen – Steaua Bucuresti 2-0, Konyaspor – Marseille1-1, RB Salzburg – Vitória Guimarães 3-0, Rosenborg – Real Sociedad 0-1, Zenit St. Petersburg – Vardar Skopje 2-1, BATE Borisov – Crvena Zvezda 0-0, Köln – Arsenal 1-0, Athletic Bilbao – Hertha Berlin 3-2Östersund – Zorya Lugansk 2-0, Lazio – Vitesse 1-1, Nice – Zulte Waregem 3-1 21.00: Astana – Villarreal 2-3, Maccabi Tel Aviv – Slavia Praha 0-2, Partizan Beograd – Young Boys 2-1, Skënderbeu Korçë – Dinamo Kiev 3-2, AEK – Rijeka 2-2, Milan – Austria Wien 5-1, Everton – Atalanta1-5 Lyon – Apollon Limassol 4-0, Braga – Hoffenheim 3-1, Ludogorets – Basaksehir 1-2
(Östersund – Zorya 2 – 0, Lokomotiv Moskva – FC København 2 – 1) Sist gang en svensk klubb kom til utslangsrundene i Europa, var Östersund på nivå tre i Sverige. Nå er de klare for Europa League-sluttspillet.